‫- ג׳ורג׳ נאפ‬ ‫עיתונאי חוקר -‬
‫הלו?‬
‫אתה יודע מה שמי ומה מקצועי, נכון?‬
‫כן.‬
‫אתה מישהו שהיינו מסווגים כמדליף.‬
‫כן, זה בדיוק מה שאני.‬
‫דיברת מול הקונגרס?‬
‫כן. בדלתיים סגורות, כמובן.‬
‫עדיין לא באופן ציבורי.‬
‫הבנתי. אני רוצה להוציא את זה לאוויר העולם,‬ ‫אבל אני צריך הוכחות.‬
‫אני יכול לקחת אותך לאחד המקומות‬ ‫שיכולים להוכיח שהדברים האלה קיימים.‬
‫אז במה מדובר בדיוק?‬
‫אנטי כבידה, מערכות נשק מתקדמות.‬
‫קיימות טכנולוגיות מדהימות‬ ‫הרבה יותר מתחבורה בלבד.‬
‫נשמע שאתה מעיד שצבא ארה״ב והקבלנים שלו‬
‫מסוגלים לייצר את הדברים האלה בעצמם.‬
‫כן, הם עושים את זה בהצלחה‬ ‫במשך יותר מ־50 שנה.‬
‫איך נוכל לעזור לך לחשוף את הסיפור הזה?‬
‫האם יש דרך שנוכל להתקדם עם הוכחות חותכות‬
‫שישכנעו כל אחד בנכונות דבריך?‬
‫טוב, אני עובד על זה. אני במצב ממש לא פשוט.‬
‫אני צריך לשמור על ביטחון המקורות,‬
‫וגם על הביטחון שלי ושל כל המעורבים.‬
‫וזה כולל גם אותך, ג׳ורג׳.‬
‫- חקירות חוצניות -‬
‫יש כמות עצומה של ראיות‬
‫לקיום של חיים אינטליגנטיים לא אנושיים‬
‫שמתקשרים איתנו על הכוכב הזה.‬
‫אנחנו לא יודעים מאיפה הם.‬ ‫יש להם יכולות שלנו אין.‬
‫הצבא שלנו יודע‬
‫שמי שהם לא יהיו מביעים עניין רב ומתמשך‬
‫במתקנים המסווגים ביותר שלנו.‬
‫ואו! מה זה?‬
‫זה אמיתי, ואני במוקד העניין הזה.‬
‫שמי ג׳ורג׳ נאפ.‬ ‫אנשים מכירים אותי כעיתונאי העב״מים.‬
‫סיקרתי את הסיפור הזה כמעט מכל זווית‬
‫במשך זמן ממושך יותר‬ ‫מכל עיתונאי מהתקשורת הממוסדת במדינה.‬
‫אנחנו רק רוצים לדעת מה קורה.‬
‫לא נכנסתי לנושא הזה כמישהו שמאמין בעב״מים.‬
‫תמיד התייחסתי לזה כאל סיפור חדשותי.‬
‫אבל אחרי שדיברתי עם עדי ראייה...‬
‫מה שמתרחש שם‬ ‫עשוי להיות האירוע החשוב בהיסטוריה.‬
‫עם המומחים...‬
‫- כריסטופר מלון‬ ‫לשעבר בכיר במודיעין ארה״ב -‬
‫ההשערה שחוצנים קיימים‬ ‫היא סבירה לחלוטין ולדעתי גם הגיונית.‬
‫ואחרי שהתחקיתי אחר ראיות בכל העולם‬
‫- סודי‬ ‫תקציר -‬
‫אני לא מסוגל לספק להן הסבר אחר.‬
‫אבל במשך כל כך הרבה זמן, האמת נשמרה בסוד‬
‫בגלל סטיגמה חברתית וסודיות ממשלתית.‬
‫מישהו אמר, ״תפתח את הפה,‬
‫״וזה הסוף של שכר הפנסיה שלך.״‬
‫אנשים שדיווחו על כך‬ ‫היו עלולים לשאת בהשלכות של ממש.‬
‫הממשלה שיקרה לנו בנוגע לעב״מים,‬
‫הסתירה מידע,‬
‫ריגלה אחרי ארגוני עב״מים,‬
‫והטילה ספק במהימנותם של עדים לעב״מים.‬
‫זה היה אכזרי ביותר.‬
‫חלק מהטקטיקות שהשתמשו בהן‬
‫פגעו בי הן מבחינה מקצועית‬ ‫והן מבחינה אישית, למען האמת.‬
‫דפקתי את הראש בקיר לבנים‬ ‫במשך 20 או 25 שנים לפחות‬
‫בניסיון להביא את הנושא לתקשורת הממוסדת.‬
‫וזה נראה כמו מקרה אבוד.‬
‫אבל עכשיו התנאים השתנו לגמרי.‬
‫- קרלין טונר‬ ‫נאס״א -‬
‫אנחנו בודקים תופעות חריגות מכל הסוגים.‬
‫ואפילו הקונגרס מתייחס לזה ברצינות עכשיו.‬
‫זו כנראה תצפית העב״מים‬ ‫האמינה ביותר בהיסטוריה.‬
‫אבל ככל שהציבור יתקרב‬
‫לצלחות המעופפות שהתרסקו, לגופות,‬ ‫כך תגובת הנגד תהיה חריפה יותר.‬
‫צריך להפסיק לשאול‬ ‫את הברור מאליו - ״האם עב״מים קיימים?״‬
‫ולהתקדם למה שחשוב באמת.‬
‫למה הם כאן?‬
‫ומה הם רוצים מאיתנו?‬
‫אנחנו יכולים להתמודד עם זה, לא?‬
‫- לאס וגאס, נבדה -‬
‫אנחנו בדרך ל״קלא״ס טי וי״.‬
‫זה מקום העבודה שלי מאז 1981.‬
‫עבדתי במשך 43 שנים‬ ‫ככתב ב״קלא״ס טי וי״ לאס וגאס.‬
‫אני מוכן ומחכה.‬ ‫-אנחנו מוכנים.‬
‫בעוד שלוש, שתיים...‬
‫אזור 51 עדיין מתקיים כסתירה,‬
‫הבסיס הסודי המפורסם ביותר בעולם.‬
‫איזו טכנולוגיה מתקדמת‬ ‫מתבשלת שם בין הצללים?‬
‫ג׳ורג׳ נאפ, חדשות שמונה עכשיו.‬
‫כשעברתי לכאן,‬ ‫לא היה לי מושג מה הקטע של לאס וגאס.‬
‫לא ידעתי שיש מקום שנקרא אזור 51,‬
‫או אתר ניסוי בנבדה,‬
‫המקום הכי מופצץ גרעינית בעולם.‬
‫לא ידעתי על בסיס חיל האוויר נליס.‬
‫כל כך הרבה סודות חבויים כאן, חלקם התגלו.‬
‫אבל רובם עדיין אפופים במסתורין.‬
‫עב״מים מצאו אותי, לא להפך.‬
‫יום אחד הם נכנסו ל״קלא״ס״.‬
‫אדם בשם ג׳ון ליר,‬ ‫שאביו ביל ליר פיתח את הלירג׳ט,‬
‫נכנס לתחנה עם ערמה גדולה של מסמכים.‬
‫הוא הניח אותם על השולחן של הבוס שלי‬
‫ואמר, ״זה הסיפור הכי חשוב בקריירה שלך.״‬
‫״זה בקשר לטיוח העב״מים.‬ ‫אתה תתפרסם בזכותו.״‬
‫הבוס שלי קרא ארבעה או חמישה עמודים,‬
‫הדף את הערמה ואמר,‬ ‫״לא יכול להיות שזה נכון.‬
‫״אם זה היה נכון, כבר הייתי יודע מזה.״‬
‫- פרויקט סימן -‬
‫לפני שליר עזב את התחנה,‬ ‫אמרתי, ״היי, תראה לי.״‬
‫- לפרוטוקול -‬
‫בזמנו, הפקתי תוכנית אירוח קטנה.‬
‫החלטתי לבדוק אם ליר יתארח בתוכנית.‬
‫הבאתי אותו לתוכנית ופשוט נתתי לו לדבר.‬
‫- ג׳ון ליר‬ ‫חוקר עב״מים -‬
‫התחלתי להתעניין בזה מאוד לפני כשנתיים.‬
‫אבא שלי ראה עב״ם, וכך גם אחי.‬
‫והוא מתחיל לשפוך את הסיפור המדהים הזה.‬
‫ג׳ורג׳, אתן לך את השורה התחתונה.‬
‫גיליתי שגורמים ממשלתיים מצאו‬
‫בין 10 ל־15 צלחות מעופפות.‬
‫יש להם בין 30 ל־50 גופות של חוצנים‬
‫באחסון קריוגני.‬
‫מקורם בחמש ציוויליזציות שונות לפחות.‬
‫בהתחלה הייתי סקפטי.‬
‫אבל ברגע שהתוכנית שודרה,‬ ‫הציבור התחיל להתקשר.‬
‫זה היה פשוט מדהים.‬
‫וראיתי רכב ענק בצורת צלחת.‬
‫כן, חייזרים ביקרו אותנו. הם כאן.‬
‫אני יודע מה ראיתי.‬ ‫זה לא היה מטוס. זה לא היה מסוק.‬
‫- סודי ביותר -‬
‫התחלתי לקבל עשרות ומאות הודעות, ואז אלפים.‬
‫ובסופו של דבר, עם הזמן, אנשים בתוך הממשלה,‬
‫אנשים שידעו את הסודות‬ ‫התחילו לדבר איתי ולסמוך עליי.‬
‫- הארי ריד‬ ‫סנאטור לשעבר -‬
‫זה משהו שאנחנו צריכים לבחון.‬
‫חלקו איתי פיסות מידע רבות‬
‫שלא חשפתי במשך הרבה זמן.‬
‫אבל שום דבר לא נשאר סודי לנצח.‬ ‫ובסופו של דבר, הסכר נפרץ.‬
‫- ניו יורק טיימס -‬
‫בדצמבר 2017 ה״ניו יורק טיימס״ מפרסם כתבה...‬
‫- הילות זוהרות ו״כסף שחור״‬ ‫תוכנית העב״מים המסתורית של הפנטגון -‬
‫שחשפה תוכנית ממשלתית‬ ‫לחקר עב״מים שלא הייתה ידועה בעבר.‬
‫מייד אחרי פרסום הכתבה ב״ניו יורק טיימס״,‬
‫הקונגרס מתחיל‬ ‫לקיים שימועים בדלתיים סגורות,‬
‫בהם אנשים העידו תחת שבועה על קיום עב״מים.‬
‫אם במרחב האווירי שלנו‬ ‫טסים דברים שלא שייכים לנו...‬
‫- הסנאטור מרקו רוביו -‬
‫לא מתואמים איתנו,‬ ‫לא אמורים להיות שם, זו ההגדרה של סכנה.‬
‫ובשנה שעברה התחלנו לקבל רמזים‬
‫מחברי קונגרס על כך שהם רוצים לערוך שימוע.‬
‫הם חיפשו עדים מהימנים,‬ ‫והם ביקשו עזרה להשיג אותם.‬
‫מדובר באנשים המכובדים ביותר,‬ ‫הבכירים ביותר,‬
‫שאי פעם דיברו בציבור על מפגשים עם עב״מים.‬
‫החפצים האלה התקרבו למאבטחים‬ ‫במהירות גבוהה ואז התרחקו משם.‬
‫הוא השבית לחלוטין את המכ״ם במטוס.‬
‫זה חורג מגבולות הטכנולוגיה שיש לנו כרגע.‬
‫אם אתה חושב שיש לנו כלי טיס שהתרסקו,‬
‫האם יש בידינו את גופות הטייסים‬ ‫שהטיסו את הכלי הזה?‬
‫אותר חומר ביולוגי‬ ‫עם כמה מהממצאים האלה, כן.‬
‫חומר ביולוגי אנושי או לא אנושי?‬
‫לא אנושי, וזו הייתה ההערכה‬ ‫של אנשים בעלי ידע ישיר‬
‫שדיברתי איתם מהתוכנית, שעדיין עובדים בה.‬
‫דייב גראש העיד שמתקיימים מבצעי חילוץ‬ ‫מהתרסקויות כלי טיס,‬
‫שיש תוכנית הִנדוס לאחור,‬
‫שמצאנו טכנולוגיה‬ ‫שחורגת מגבולות הטכנולוגיה שיש לנו.‬
‫כל השמועות האלה‬ ‫שמסתובבות כבר שנים? הן נכונות.‬
‫ואני צפיתי בכל העניין מהשורה הראשונה.‬
‫ראיתי שם בקהל את ג׳ורג׳ נאפ.‬
‫״לשבור את אזור 51״ הוא הסיבה שידעתי מזה.‬
‫החלון פתוח עכשיו יותר מאי פעם,‬ ‫ויש אפשרות להתמודד עם השאלות הגדולות האלה.‬
‫אז אני משתמש בעשרות שנות הידע,‬ ‫הקשרים והגישה המיוחדת שלי‬
‫כדי לפלס דרך חדשה,‬
‫להבין למה הם כאן ומה הם רוצים מאיתנו.‬
‫זו ההזדמנות לה חיכיתי במשך 37 שנים,‬ ‫ואני מתכוון להפיק ממנה את המרב.‬
‫זה רציני. זה רציני כבר הרבה זמן.‬
‫והתעלמו מזה זמן רב מדי.‬
‫- ביתו של ג׳ורג׳ -‬
‫ניהלתי שיחת טלפון במדבר לפני כמה ימים‬
‫עם בחור שרוצה להישאר אנונימי,‬ ‫אבל גיליתי מי הוא.‬
‫אני מכיר את שמו.‬
‫בדקתי את השם הזה מול מכר ותיק‬
‫שאני סומך על שיקול דעתו‬
‫כדי לראות אם הוא הדבר האמיתי,‬ ‫אם נוכל לאשר משהו מדבריו.‬
‫ומתברר שכן.‬
‫הבחור ששאלתי אותו אמר כך:‬
‫״אני חושב שהוא מהימן.״‬
‫״הוא אכן דיבר עם הקונגרס‬
‫״ועם המשרד החדש של הפנטגון‬ ‫שמוקדש לחקר עב״מים ונקרא ׳חץ׳.״‬
‫כלומר, שניים מהדברים שהעד אמר לנו.‬
‫והבחור שאני מכיר אומר ששניהם נכונים.‬
‫הוא נראה אמין.‬
‫הדבר הבא שאני רוצה לעשות הוא לקבוע פגישה.‬
‫אבל הוא עדיין לא מוכן להתחייב לזה.‬
‫- חוות סקינווקר -‬
‫אז בינתיים אמקד את תשומת לבי‬
‫בשאלה הגדולה ביותר שעל הפרק.‬
‫למה הם כאן?‬
‫בתור התחלה, צריך לבחון את ההתנהגויות‬ ‫שאנשים ראו שוב ושוב בכל רחבי העולם.‬
‫- רוסיה -‬
‫לעתים קרובות רואים עב״מים‬ ‫מעל אתרים צבאיים,‬
‫כך שייתכן שהם באים‬ ‫כדי לנטר את היכולות שלנו.‬
‫נראה שהם מעוניינים באספקת המזון שלנו‬
‫ויוזמים מדי פעם מפגשים קרובים עם בני אדם,‬
‫כאילו הם מנסים להבין‬ ‫מי אנחנו ולמה אנחנו חיים בצורה הזו.‬
‫הנה זה שוב.‬
‫רוב הזמן, הם מתגלים‬
‫רק בפני אדם אחד או קבוצה קטנה לרגע קצר,‬
‫ואז הם נעלמים.‬
‫לפעמים הם חושפים את נוכחותם‬ ‫בפני אלפי אנשים בו זמנית.‬
‫האם זה מפגן כוח או ניסיון לתקשר?‬
‫תהיה התופעה הזו אשר תהיה, היא חכמה.‬ ‫היא חכמה יותר מאיתנו.‬
‫אולי זה יהיה דומה יותר למבצע מודיעיני‬
‫שבו נשזור קצות חוט שונים למארג אחד‬
‫שיסביר את התופעה‬ ‫שאנחנו עדים לה כבר יותר מ־70 שנה.‬
‫וקצה החוט הראשון‬ ‫שאני רוצה לחקור הוא כיוון חדש‬
‫באחת התעלומות החוצניות הנפוצות ביותר.‬
‫השחתת בעלי חיים.‬
‫- ג׳ורג׳ נאפ מדווח -‬
‫היום התקבלו כמעט 15,000 דיווחים על השחתה.‬
‫לרוב, המנתחים המסתוריים מסירים איברי מין,‬
‫עטינים, פי הטבעת, עיניים או אוזניים.‬
‫- איברים שהוסרו -‬
‫השחתת בעלי החיים‬ ‫היא אולי החלק המבלבל ביותר‬
‫בתמונת העב״מים הגדולה.‬
‫הדברים האלה קרו בכל העולם.‬
‫הפגרים בדרך כלל מנוקזים מדם,‬
‫אבל נדיר למצוא דם על הקרקע.‬
‫לפעמים יש סימני צריבה,‬
‫והחיתוך מתבצע בדיוק של מנתח.‬
‫- מזרח אורגון -‬
‫התחלתי לבחון את נושא‬ ‫השחתת בעלי החיים בסוף שנות ה־80.‬
‫היה לנו ריבוי של מקרים בנבדה, במדינה שלי.‬
‫ועד היום,‬
‫אנחנו לא יודעים מי עושה את זה,‬ ‫ואנחנו לא יודעים למה,‬
‫אבל דווח על פעילות אווירית מוזרה‬
‫במקביל להשחתות האלה מאז תחילת התופעה.‬
‫סיפורים מזדמנים‬ ‫על חיות משק משוסעות ואורות מוזרים בשמיים‬
‫נפוצו בארה״ב מאז שנות ה־90 של המאה ה-19,‬
‫אבל רק בתחילת שנות ה־70 התחילו לזהות דפוס.‬
‫מה הקטע? הם משמידים פרות?‬
‫הם עורכים חקירה משלהם,‬ ‫או מעין בחינה של שרשרת המזון שלנו?‬
‫הם משחקים בנו כדי לראות איך נגיב?‬
‫אנחנו לא יודעים את התשובות,‬
‫אבל נראה שקיים סוג של קשר סימביוטי‬
‫בין דברים לא מזוהים בשמיים‬
‫לבין ההשחתות המסתוריות המוזרות האלה‬
‫שהתרחשו בכל צפון אמריקה, בכל רחבי העולם.‬
‫הכיוון שאני בודק היום‬ ‫הוא קצה חוט פתוח ופעיל.‬
‫חוואים באזור הזה של אורגון‬ ‫מדווחים על השחתות מוזרות.‬
‫שריף בשם ג׳רמיה הולמס בודק את התיקים האלה.‬
‫וכמו אנשי חוק רבים אחרים‬ ‫בכל רחבי צפון אמריקה‬
‫שניסו לרדת לשורש העניין,‬ ‫האיש הזה אובד עצות.‬
‫אני מקווה שאם אבוא לעזור‬ ‫בחקר את התעלומה הזאת,‬
‫נוכל להבין טוב יותר למה זה קורה שוב ושוב.‬
‫וחייבים לשקול את כל האפשרויות.‬
‫אז החלטתי לבקש מאיש קשר קרוב,‬ ‫דאג לאוקס, לפגוש אותי כאן‬
‫בתקווה שיעזור לי למצוא תשובות.‬
‫אני סוכן CIA בדימוס.‬
‫בשפה ההוליוודית היו קוראים לזה מרגל.‬
‫בזמן עבודתי בסוכנות, הייתי סוכן שטח סמוי.‬
‫אתה תחיה חיים של שקרים, חיים תחת שם בדוי,‬
‫אבל זה עוזר לך לזהות שקרים מהר מאוד.‬
‫מה שמרשים אותי בדאג הוא עבודת השטח שלו.‬
‫כלומר, הוא סיכן הכול.‬
‫הוא יודע מה זה ריגול נגדי,‬ ‫הוא מכיר את סודות המקצוע.‬
‫טוב לראות אותך, בחור צעיר.‬
‫הוא לא חוקר עב״מים,‬ ‫אז עדיין יש לו נקודת מבט רעננה‬
‫והוא יכול לראות את העולם הזה‬ ‫בדרכים שאולי אני כבר מתקשה לראות אותו.‬
‫תודה שנפגשת איתנו.‬ ‫-אין בעיה.‬
‫נאמר לנו שהיית חוואי לפני שהצטרפת למשטרה.‬ ‫-נכון.‬
‫- סמל ג׳רמיה הולמס‬ ‫משרד השריף, מחוז וילר -‬
‫ואולי חווית בעצמך‬ ‫את ההשחתות המסתוריות האלה בעבר.‬
‫כן, נכון.‬ ‫-מה קרה?‬
‫בשנת 2004 עבדתי בחווה בדרום אורגון,‬
‫ובזמן שהייתי שם, היו כמה השחתות.‬
‫כנראה אני יודע את התשובה, אבל הן נפתרו?‬
‫לא.‬
‫כמה דיווחים נמסרו למחלקה שלך?‬
‫מאז המקרה הראשון שנדמה לי שהיה ב־2019,‬
‫היו לנו חמישה מקרים בסך הכול.‬
‫היו קווי דמיון‬
‫בין חמשת הדיווחים שקיבלת שגרמו לך לחשוב,‬
‫״אולי אותו אדם עשה את חמשת הדברים האלה?״‬
‫איברי הרבייה נעלמו,‬
‫האוזן נעלמה, הלשון נעלמה, האף נעלם.‬
‫בדרך כלל, חלק מהלחי נחתך בתער.‬
‫יש שאומרים שמדובר בחיות טרף,‬
‫שמדובר בכתות, שמדובר בחוצנים.‬
‫יש כאלה שאומרים שהממשלה עושה את זה.‬
‫אנשים מנסים להפריך את הטענות‬ ‫לגבי השחתות בעלי חיים‬
‫מאז שדווח עליהן לראשונה.‬
‫חוואים בניו מקסיקו, כשההשחתות הפכו למגיפה,‬
‫פרות וכבשים וסוסים,‬
‫שכרו סוכן FBI לשעבר לחקירה.‬
‫זה היה טיוח. הוא ערך חקירות מינימליות‬
‫וחזר עם דוח שצוטט שוב ושוב מאז.‬
‫״כן, אלה חיות טרף.״‬
‫״זאבי ערבות ופומות הרים עושים את זה.״‬
‫לא נכון.‬
‫זאבי ערבות לא חותכים דברים עם אזמל.‬
‫יש אנשים שאומרים שזו כת השטן.‬
‫אז איפה הבעל זבובים האלה שחמושים בלייזר,‬
‫ואיך הם לא נתפסים?‬
‫עשרת אלפים תיקים,‬ ‫ואף אחד מהם לא נתפס מעולם.‬
‫עובדי השטן האלה חמקמקים למדי.‬
‫אף איש חוק לא רוצה לומר,‬ ‫״אולי אלה חייזרים.״‬
‫אתה יודע, אתה לא רוצה להגיד את זה.‬ ‫-נכון. לא.‬
‫אבל קורה כאן משהו ממש מוזר, לא?‬
‫בתור חוקר,‬ ‫אסור לנו להיות מוטים בחקירות שלנו,‬
‫כי זה עלול להוביל אותנו‬ ‫להתעלם מראיות שאולי מצביעות לכיוון אחר.‬
‫לפעמים ה״למה״ עונה על ה״מי״.‬
‫אז אם אין לנו ״למה״,‬ ‫זה לא עוזר לנו למצוא את ה״מי״.‬
‫אני יודע שחוואים לא תמיד אוהבים‬ ‫להתלונן כשדברים כאלה קורים.‬
‫מי יסכים לדבר איתנו?‬
‫דייב האנט היה הראשון...‬ ‫הוא זה שדיווח על המקרה הראשון שלי.‬
‫הוא לא ממש רצה לדבר על זה בהתחלה.‬
‫אבל מאז הוא נפתח,‬ ‫ואולי הוא מישהו שתוכלו לדבר איתו.‬
‫אני יודע שבמחוז גרנט, במחוז הארני,‬ ‫במחוז קרוק ובמחוז דשוטס‬
‫היו מקרים בזמן האחרון.‬
‫אני בהחלט לא נכנס לחקירה הזו‬ ‫עם הנחות מוקדמות.‬
‫אבל אם אתחיל לראות דפוסים,‬ ‫זה לא צירוף מקרים – זה דפוס.‬
‫אז מה גורם לחזרה הזאת?‬
‫למה זה קורה?‬
‫משהו גורם לזה לקרות.‬
‫ואני רוצה לדעת מה זה.‬
‫סמל הולמס עזר לנו להגיע‬ ‫לשני כיווני חקירה שונים,‬
‫שני מקרים של השחתת בקר‬ ‫במרחק 320 ק״מ זה מזה.‬
‫- ארה״ב, אורגון -‬
‫אני אבדוק אחד מהתיקים הפתוחים במחוז וילר...‬
‫- מחוז וילר -‬
‫בזמן שדאג ייפגש‬ ‫עם מנהל חווה לשעבר במחוז הארני.‬
‫- מחוז הארני -‬
‫הוא נמצא מחוץ לתחום האחריות של סמל הולמס,‬
‫אבל המקרה עשה גלים בין כל גורמי אכיפת החוק‬
‫במזרח אורגון.‬
‫אנחנו נכנסים כרגע לברנס, אורגון.‬
‫לא עיר שקל להגיע אליה, זה בטוח.‬
‫יש לי כאן איש קשר בשם קולבי.‬
‫הוא חווה השחתות בקר באופן אישי.‬
‫תמיד הכי טוב לפנות ישירות למקור‬
‫ולשמוע את המידע ממקור ראשון.‬
‫ממה ששמעתי על קולבי,‬ ‫הוא לא באמת מאמין בחייזרים,‬
‫ואני יכול להעריך את זה,‬
‫אבל העובדה שהוא מוכן לדבר איתי בכלל‬
‫מעידה על כך שהאיש ממש רוצה תשובות.‬
‫קולבי?‬ ‫-בוקר טוב.‬
‫דאג לאוקס.‬ ‫-דאג?‬
‫כן. מה שלומך?‬ ‫-נעים להכיר.‬
‫תודה שנפגשת איתי מוקדם כל כך.‬ ‫-אין בעיה. אני שמח שאתה כאן.‬
‫שמי קולבי מרשל.‬ ‫גדלתי ממש כאן, במחוז הארני.‬
‫- קולבי מרשל‬ ‫מנהל חווה לשעבר -‬
‫המשפחה שלי‬ ‫היא חלק מהקהילה הזאת כבר שישה דורות.‬
‫אני מגדל את הילדים שלי כאן עכשיו.‬
‫אני אניח אותן פה, על הדלת האחורית.‬ ‫-כן.‬
‫היו לנו חמישה שוורים‬
‫שנרצחו והושחתו‬
‫בפרק זמן של 24 שעות.‬
‫הקאובוי שלי מצא את השור הראשון ממש כאן,‬
‫וזה היה מצב ממש מוזר.‬
‫אבל אחרי שהוא מצא את השור השני,‬
‫ידענו שמשהו קורה.‬
‫שני שוורים באותו היום, כן.‬
‫בדיוק כך.‬
‫יצרנו קשר עם משטרת המדינה.‬
‫יצרנו קשר עם שירות היערות.‬
‫יצרנו קשר עם השריף המחוזי,‬
‫וביקשנו מכולם לנסות למצוא ראיות מז״פ‬
‫שיובילו אותנו למי שביצע את הפשע,‬
‫כולל הצעת פרס של 25,000 דולר.‬
‫לא יצא מזה כלום.‬
‫יהיה מעניין להגיע לשם ולהסתכל.‬
‫אני רוצה לראות את זה במו עיניי.‬ ‫אם אתה מוכן, בוא ניכנס לרכב ונעשה את זה.‬
‫- ברנס‬ ‫מחוז הארני -‬
‫- פוסיל‬ ‫מחוז וילר -‬
‫כרגע הגעתי לעיירה בשם פוסיל, אורגון,‬ ‫לפגוש את דייב האנט.‬
‫לדברי השריף,‬ ‫דייב האנט יציב כמו צוק גיברלטר.‬
‫אזרח יציב לחלוטין. הוא חי כאן את כל חייו.‬
‫הוא דור חמישי לחוואים,‬ ‫חי על האדמה הזאת במשך 70 שנה.‬
‫לקח לנו זמן לשכנע איתו לדבר איתנו על זה.‬
‫גם השכנים שלו הגיבו כך.‬
‫ידוע לנו שלפחות תריסר מהשכנים שלו‬ ‫סבלו ממקרים דומים.‬
‫הם לא מנסים להתפרסם או להקליט פודקאסט.‬
‫הם רוצים שזה ייפסק.‬
‫חקרתי סיפורים כאלה בכל רחבי צפון אמריקה,‬
‫וחוואים רבים לא רוצים לדבר על זה.‬
‫כן, קצת קשה לדבר על זה‬ ‫כשאתה נולד וגדל בסביבת בקר...‬
‫- דייוויד האנט‬ ‫חוואי -‬
‫ואתה מכיר את ההתנהגות שלהם‬ ‫ואת כל מה שעשוי לקרות להם,‬
‫ואז אתה רואה משהו לא רגיל,‬
‫אתה פשוט רוצה לחכות עם זה קצת.‬
‫אז ספר לי על בעלי החיים שלך, אלה שאיבדת.‬
‫המקרה של השור קרה בדצמבר.‬
‫המקרה של הפרה ביוני או ביולי שלאחר מכן.‬
‫לא רק לי זה קורה.‬ ‫זה קרה בג׳ון דיי, בסנקה ובאנטלופ.‬
‫אתה יודע, בכל מקום.‬ ‫-כמה מקרים אתה חושב שקרו באזור הזה?‬
‫הרבה. 15, 20.‬
‫באיזה פרק זמן?‬
‫בארבע השנים האחרונות. שלוש, ארבע שנים.‬
‫אני מבין שקרו פה‬ ‫דברים מוזרים אחרים לפני כן.‬
‫אני לא יודע מה גרם להם,‬ ‫אבל יש לנו רצף של מעגלי תבואה‬
‫שמופיעים בשטח.‬
‫הם בתבנית, והם באים והולכים.‬
‫באביב אפשר לראות אותם ממש טוב.‬
‫והם הופיעו בערך באותו הזמן.‬
‫היה משהו מוזר בשמיים שאתה מקשר לזה?‬
‫כן, כן. ראיתי...‬
‫אני אקרא לזה עצם מעופף בלתי מזוהה.‬
‫תאר אותו.‬ ‫-הוא היה עגול.‬
‫היו לו חלונות מלבניים ירוקים סביב האמצע‬
‫וחלונות אדומים עגולים מלמעלה.‬
‫כמה זמן הוא היה שם?‬
‫די זמן כדי שאלך להביא רובה לירות בו.‬
‫ירית?‬ ‫-לא, כי זה סיפור מוזר.‬
‫הוא עדיין יושב שם, כן? ואשתי קראה לי.‬
‫יצאתי והסתכלתי עליו,‬ ‫ואמרתי, ״אני הולך לירות בו.״‬
‫אז הבאתי רובה, והדבר הכי מוזר...‬
‫הוא יושב שם,‬ ‫וברגע שאני מכוון אליו את הרובה,‬
‫הוא נעלם.‬
‫פשוט נעלם?‬
‫לא זז למעלה, למטה, שמאלה או ימינה. נעלם.‬
‫אני לא מופתע לשמוע שיש פעילות של עב״מים‬
‫במקביל למקרי ההשחתה האלה‬
‫כי דיווחים כאלה התקבלו בכל רחבי העולם.‬
‫אבל היבט אחר של התעלומה הזו‬ ‫שנחשף בפנינו רק היום,‬
‫הוא מעגלי תבואה, ממש כאן.‬
‫העיגולים הענקיים האלה‬ ‫שמופיעים משום מקום במרעה שלהם.‬
‫ובמשך כמה שנים לאחר מכן,‬ ‫העשב, החציר שגדל שם‬
‫הוא גדול וחזק יותר מכל מה שמסביבו.‬
‫מהיכן הם הגיעו?‬
‫למה סוכנויות ממשלתיות אחרות‬ ‫לא נמצאות כאן וחוקרות את זה?‬
‫משום שהן לא מאמינות לעדים?‬
‫או משום שהן לא מופתעות?‬
‫אתה יכול להראות לי איפה הפרה והשור נמצאו?‬
‫בסדר.‬
‫- ברנס, אורגון -‬
‫אני יודע מה המחיר של שוורים.‬ ‫-כן.‬
‫מדובר ב־5,000 או 10,000 דולר לפחות.‬
‫ההפסד מכל אחת מהתקיפות האלה‬ ‫הוא בערך 20,000 דולר.‬
‫אם מישהו יהרוס את המכונית שלך,‬ ‫והיא שווה 20,000 דולר,‬
‫אתה תכעס מאוד.‬
‫ואם מישהו יהרוס לך חמש מכוניות?‬
‫ההסבר הסביר ביותר‬
‫הוא שלקולבי יש אויבים,‬ ‫ומישהו הסב לו הפסדים של 100,000 דולר.‬
‫נכון.‬ ‫-כמובן, השאלה הגדולה ביותר היא למה.‬
‫חשבת פעם על משהו יותר על־טבעי?‬
‫אני בטוח שאנשים שאלו אותך,‬ ‫כי עלו טענות שמדובר בחייזרים.‬
‫נכון.‬ ‫-יש לך מחשבות בנושא?‬
‫אני לא חושב שאלה חייזרים בדיוק.‬
‫אני חושב שזו קבוצה של יחידים.‬
‫אין לי דעות קדומות.‬ ‫אני יודע שלהרבה אנשים יש.‬
‫וככל שתוכל לספק יותר הוכחות למצבך,‬
‫כך אבין אותך יותר, כמובן,‬
‫כך אאמין לך יותר.‬
‫במיוחד אם אלה דברים‬
‫שעשויים להיראות מופרכים בהתחלה.‬
‫כשהקאובוי מצא את השור הראשון,‬
‫זה היה ממש כאן.‬
‫אלוהים! לא ציפיתי שהעצמות עדיין יהיו כאן.‬
‫כן.‬
‫הגעתי לשם וראיתי את העצמות מולי.‬
‫זה ממש הזוי.‬
‫החיה שכבה שם בלי איברי מין.‬
‫כל איברי הרבייה הוסרו‬
‫בלי שום נזק אחר לחיה.‬
‫סליחה על הגסות,‬
‫אבל למה שמישהו ירצה ביצי שור?‬ ‫אפשר לקבל אותן מהקצב בחינם.‬
‫לא היה דם סביב החיה או על הפגר.‬
‫ויותר מזה, בחודשים הבאים הגופה‬
‫נמסה לתוך האדמה.‬
‫הוא לא נקרעה לגזרים‬ ‫על ידי אוכלי נבלות או משהו כזה.‬
‫אני מחשב את זה בראש.‬
‫לשור יש 50 ליטר דם.‬
‫נכון.‬ ‫-זה המון דם.‬
‫נכון, וזה יעשה המון לכלוך.‬
‫כאילו, הרבה.‬ ‫-כן.‬
‫אז איך עושים את זה‬ ‫בלי לשפוך אפילו טיפה אחת?‬
‫זה אומר שהדם של השור הזה נוקז מראש.‬
‫לפני שהם הסירו את איברי המין שלו,‬ ‫הם ודאי ניקזו ממנו את כל הדם.‬
‫כן.‬
‫כאן אפשר לראות מתחת לעצים‬
‫את העצמות של השור השני שהושחת.‬
‫אני רואה אותן מכאן, כן.‬
‫בדיוק כמו השור הראשון שראינו, דאג,‬
‫אפשר להגיע לכאן‬
‫ולראות שהעצמות עדיין פה.‬
‫שום אוכלי נבלות, שום טורפים‬
‫לא הגיעו לחיה הזאת, לא קרעו אותה לגזרים,‬ ‫לא גררו אותה למקומות אחרים.‬
‫העצמות האלה פשוט נקיות,‬
‫לא כרסמו ולעסו אותן, הן לא רוסקו לחתיכות‬
‫על ידי זאבי ערבות ויצורים אחרים.‬
‫בשיניים.‬ ‫-נכון.‬
‫אם ככה, אוכלי הנבלות ללא ספק הריחו משהו‬
‫וידעו מתוך חוש פנימי לא לגעת בבשר הזה.‬
‫יש חמישה, נכון?‬ ‫-נכון.‬
‫גם בהם אוכלי הנבלות לא נגעו?‬
‫נכון.‬ ‫-אז...‬
‫אין דבר כזה צירוף מקרים.‬ ‫כלומר, זה לא קרה בחלל ריק.‬
‫פשוט אין סיכוי.‬ ‫-כן. בהחלט.‬
‫הדבר הכי מצמרר פה‬
‫הוא מידת המורכבות של העניין,‬ ‫והעובדה שלא נעשו טעויות.‬
‫אני מבין למה‬ ‫אנשים מאמינים שחייזרים אחראים לזה.‬
‫דבר אחד בטוח: הייתה לזה מטרה.‬
‫מישהו או משהו גרמו לזה לקרות,‬
‫וזה מבצע מתוחכם ביותר.‬
‫- פוסיל, אורגון -‬
‫זה המרעה שבו השוורים שלנו נמצאים.‬
‫פשוט נעצור כאן.‬
‫אז זה המקום.‬
‫זה כאן?‬ ‫-כאן.‬
‫השור הזה שכב כאן‬
‫עם הפנים מופנות לכיוון הזה‬ ‫והרגליים הקדמיות כלפי חוץ.‬
‫הוא שכב בתנוחה‬ ‫שמעולם לא ראיתי שור או פרה שוכבים בה.‬
‫אין עקבות ואין דם.‬
‫האף שלו נעלם, השפתיים שלו נעלמו,‬
‫הלשון שלו נעלמה, האוזניים שלו נעלמו,‬
‫העור הופשט מהזנב שלו.‬
‫הכול מדויק... אני קורא לזה חיתוך בלייזר.‬
‫אלה חתכים שנוצרו בעזרת חום‬
‫כי השיער סביב החתכים‬ ‫מסולסל כאילו הוא חרוך.‬
‫באותה תקופה בשנה האדמה הזאת מכוסה בשלג?‬
‫כן, עשרה ס״מ.‬ ‫-עשרה ס״מ של שלג.‬
‫כן.‬ ‫-ואין עקבות.‬
‫אין עקבות.‬
‫ואין דם.‬
‫אפילו לא טיפה אחת.‬
‫לא הייתה בחיה הזו טיפת דם.‬
‫הווטרינרית שלי אמרה‬ ‫שהדרך היחידה לנקז את כל הדם מהחיה‬
‫היא להקיז ממנה את הדם בעודה בחיים‬
‫כך שהחיה תזרים את כל הדם החוצה.‬
‫זו דרך נוראית למות, מה?‬ ‫-כן.‬
‫אני יודע ששאר השוורים שלי‬
‫שרעו במרעה הזה היו מבועתים למוות.‬
‫הם פחדו פחד מוות,‬ ‫והשוורים שלי אף פעם לא מפחדים.‬
‫אני יכול ללטף אותם.‬ ‫אם אתה איש של פרות, זה יאמר לך המון.‬
‫קרה משהו ממש מוזר‬ ‫שהפחיד את השוורים האלה עד כדי כך.‬
‫לפני הרבה זמן,‬ ‫אחד מראשוני העיתונאים החוקרים‬
‫שבדק את העניין, קרא לזה ״קציר חוצני״.‬
‫ואני לא יודע אם זה מה שזה,‬ ‫אבל בהחלט נראה כאילו‬
‫מישהו קוצר חתיכות מבקר.‬
‫ואלה לא אותם החלקים שאנחנו קוצרים.‬
‫ככה מצאתי את הפרה הזאת, מתה בראש זקוף.‬
‫זה קרה אחרי כשישה חודשים. דצמבר ואז יולי.‬
‫בגלל כוח הכבידה‬
‫הראש הזה אמור ליפול לקרקע ברגע שהיא מתה.‬
‫ובכן, הפרה הזאת מתה,‬ ‫והראש שלה עדיין היה באוויר.‬
‫זה ממש מוזר ומפחיד.‬ ‫-כן.‬
‫למה זה לא בן אדם?‬ ‫איך אתה יודע שאלה לא בני אדם?‬
‫כי אני איש של פרות כבר 70 שנה.‬
‫אני יודע איך נראה כל דבר שיכול להרוג פרה.‬
‫אתה יודע, וזה לא אחד מ...‬
‫זה לא היה שם.‬
‫אי אפשר להרים שור ששוקל מעל טון‬ ‫ולמקם אותו בתנוחה הזאת‬
‫ואז לבצע את כל החתכים ולהסיר הכול‬
‫ולנקז את כל הדם בלי להשאיר עקבות.‬
‫זה פשוט בלתי אפשרי.‬
‫לדעתי, משהו הרים את השור,‬ ‫עשה את כל מה שנעשה לו,‬
‫ואז הוריד אותו לקרקע.‬
‫אם מה שזה לא יהיה‬ ‫הרג את השור הזה בלי להותיר עקבות,‬
‫מה ימנע ממנו להרוג עוד עשרה מחר, אתה מבין?‬
‫זה יהרוס אותך, אתה מבין?‬ ‫-או אנשים.‬
‫כן.‬ ‫-זה כמו קציר.‬
‫כאילו הם קוצרים.‬ ‫-כן.‬
‫הם באמת קוצרים. זה מה שהם עושים.‬
‫הם לא סתם באים לפה,‬ ‫הורגים אותו ומשאירים את הגופה.‬
‫הם קוצרים את החלקים שהם רוצים מכל חיה.‬
‫לדייב יש בן‬
‫שאומר שגם הוא עבר כאן חוויה בלתי מוסברת.‬
‫היי, ג׳ורג׳.‬ ‫-אשתי, ג׳ינג׳ר.‬
‫ג׳ינג׳ר, נעים להכיר.‬
‫אז כאן ראית את זה?‬
‫כן. עברנו פה וראינו אייל גדול.‬
‫- סטייסי האנט‬ ‫עד -‬
‫כולם תמיד מבקשים מאיתנו‬ ‫לראות את האיילים הגדולים.‬
‫אז עצרתי וצילמתי סרטון שלו,‬ ‫ממש על הפסגה שם.‬
‫ובזמנו, לא שמתי לב לשום דבר.‬
‫מאוחר יותר, הראיתי אותו למישהו.‬
‫הוא שאל אותי, ״מה זה לעזאזל?״‬
‫יש מאחוריו משהו.‬
‫אני יכול להעיף מבט?‬ ‫-כן.‬
‫זה האייל.‬ ‫-אתה רואה את זה מאחוריו?‬
‫משהו הולך מאחוריו.‬ ‫-כן. אבל...‬
‫זו חיית פרא.‬
‫והם נבהלים בקלות.‬
‫אי אפשר להתקרב אליו כל כך‬ ‫בלי שהוא ישים לב.‬
‫הוא היה אמור להגיב.‬ ‫-בהחלט. הוא היה בורח משם.‬
‫אם זה היה בן אדם, האייל היה...‬ ‫-הוא היה יודע. הוא היה מסתובב להסתכל.‬
‫הוא ממוקד בי.‬
‫אם הדבר הזה כל כך קרוב אליו, ממש מאחוריו,‬
‫הוא היה אמור לברוח.‬
‫כשאתה מגדיל את הסרטון ומאט אותו,‬ ‫זה נהיה ממש מוזר.‬
‫אפשר לקבל עותק של הסרטון‬ ‫שאוכל לשתף באינטרנט?‬
‫עזוב את זה.‬ ‫-ברור.‬
‫בשילוב עם כל הדברים האחרים שקורים פה,‬ ‫זה מתחיל להיות ממש מוזר.‬
‫נראה שזה מתחבר לשאר ההתרחשויות המוזרות.‬
‫אחרי מה שקרה לשור ולפרה,‬
‫הבת שלי הייתה במרפסת בקיץ בערב,‬
‫ומין דבר משולש עם שלושה אורות,‬ ‫מה שזה לא יהיה, עף בשמיים.‬
‫היא צועקת לי. אני רץ פנימה,‬ ‫לוקח משקפת, ומסתכל על הדבר הזה.‬
‫והוא ריחף נמוך ולאט, והיה שקט כמו דג.‬
‫מעל הבית שלך?‬ ‫-כן.‬
‫ראית סמל כלשהו?‬ ‫-לא.‬
‫זה פשוט נראה כמו המון צנרת מכנית, כבלים,‬
‫דברים כאלה בחלק התחתון,‬ ‫ושלושה אורות גדולים בפינה.‬
‫כמו שאמרתי,‬ ‫אנחנו מנסים לא לחשוב על זה הרבה‬
‫כי אי אפשר להסביר את זה,‬
‫אז בואו לא נדאג יותר מדי.‬
‫אנחנו לא נלחצים מזה. אנחנו פשוט...‬
‫אין מה לעשות.‬ ‫-ככה זה.‬
‫- ג׳ינג׳ר האנט‬ ‫עדה -‬
‫רשויות החוק לא יודעות.‬
‫פשוט מקווים שזה יעבור למקום אחר.‬
‫בהחלט.‬ ‫-בדיוק.‬
‫יצור דמוי אדם הולך על גבעה,‬
‫שתי תצפיות עב״מים משמעותיות של בני המשפחה,‬
‫שני מקרי השחתה קלאסיים,‬ ‫ומעגלי תבואה - הכול במקום אחד.‬
‫זה מצביע על קשר‬ ‫בין כל התופעות המוזרות האלה.‬
‫עכשיו צריך לאסוף את כל הממצאים‬
‫ולהציג אותם לעמית שלי,‬
‫אדם בעל הכשרה ייחודית לעזור לנו‬ ‫לחבר את הנקודות ולהבין מה הסיבה.‬
‫- לאס וגאס, נבדה -‬
‫- מסעדת סטייקים -‬
‫אני לא חושב שיש בעולם מישהו‬ ‫שערך יותר חקירות מעשיות‬
‫של מקרי השחתת בעלי חיים‬ ‫מאשר קולם קלהר.‬
‫יש לקולם תואר ד״ר. הוא ביוכימאי.‬
‫הוא היה בזירות‬ ‫של עשרות מקרי השחתה בכל רחבי העולם.‬
‫הוא אסף ממצאים. הוא שלח אותם למעבדות.‬
‫הוא ניתח אותם. הוא עבד עם וטרינרים.‬
‫הוא פיתח תאוריות על מה שקורה.‬
‫העברנו שם כמה ימים‬ ‫בשיחות עם חוואים ועם אנשי חוק.‬
‫היו באזור הזה תריסר מקרים.‬ ‫לפחות תריסר, אולי יותר,‬
‫אבל החוואים לא תמיד מדווחים עליהם.‬
‫לשני החוואים שלנו‬ ‫יש דעות שונות לגבי מי האחראי לזה.‬
‫האדון שדיברתי איתו בברנס‬ ‫חושב שזה נעשה על ידי בני אדם.‬
‫הבחור הזה חושב שאלה חייזרים.‬
‫הם חושבים שהתשובה נמצאת שם,‬
‫שמישהו מלמעלה מבקר וקוצר.‬
‫לאיזו מטרה? אני לא יודע.‬
‫זה הזכיר לי מבצע איסוף דגימות מהשטח.‬
‫- ד״ר קולם א׳ קלהר -‬
‫אני לא רוצה להרחיק לכת‬
‫כי זו בעצם היפותזה‬ ‫שמבוססת על דפוסים חוזרים ונשנים‬
‫שבהם אותן הרקמות נלקחות מהחיות האלה.‬
‫מה שמעניין אותנו במיוחד‬ ‫הוא ששום חיית טרף לא אכלה אותם.‬
‫וכפי שהוא אמר, בסופו של דבר‬ ‫הם פשוט נמסו לתוך האדמה.‬
‫היית אומר שזה טיפוסי?‬ ‫-כן, זה טיפוסי.‬
‫בימים הראשונים של ״נידס״,‬ ‫״המכון הלאומי למדעי הגילוי״,‬
‫התקנו מצלמת אבטחה על החיה‬
‫כדי לראות אם הופיעו טורפים.‬
‫ובמשך שני לילות ברצף,‬ ‫שום דבר לא התקרב לפרה,‬
‫והמקום היה מלא בזאבי ערבות.‬
‫מצלמת האבטחה לא שיקרה.‬ ‫לא הייתה שם אפילו חיה אחת.‬
‫תגיד, למה כל כך קשה לברר את העניין?‬
‫אני חושב שתופעת השחתת הבקר‬
‫היא מטעה מטבעה.‬
‫מי שעושה את זה הוא מיומן מאוד.‬
‫יש לו יכולות כירורגיות.‬
‫יש לו ציוד מתוחכם מאוד.‬
‫זאת הייתה תצוגה טקסית של עוצמה ותחכום.‬
‫זה בעצם סוג של הפחדה פסיכולוגית.‬
‫הראיות מרמזות שהם תמיד מקדימים אותנו.‬
‫הנה אחת המחשבות‬ ‫שמסתובבות לי בראש מאוחר בלילה:‬
‫אם הם יכולים לעשות את זה לחיות משק,‬ ‫מה זה אומר לגבינו?‬
‫תופעת השחתת הבקר היא לא סימן מעודד.‬
‫באיזו תדירות‬ ‫הם מפגינים עוינות כלפי בני אדם?‬
‫חקרנו כמה מקרים של פגיעות רפואיות,‬
‫אבל אי אפשר להגדיר‬ ‫את מטרותיהם של החוצנים.‬
‫האם האנשים האלה‬ ‫נקלעו למקום הלא נכון בזמן הלא נכון,‬
‫ונפצעו כתוצאה מכך‬ ‫שהיו קרובים מדי ל״מערכת הנעה״,‬
‫לנשק אנרגיה מכוונת,‬ ‫או למה שלא יהיה שגרם לפציעה?‬
‫המקרה בקולארס שבברזיל היה שונה מאוד.‬
‫- קולארס, בלם‬ ‫ברזיל -‬
‫האי קולארס בצפון־מזרח ברזיל‬
‫היה מוקף במשך שישה עד 12 חודשים‬
‫בעשרות על גבי עשרות‬ ‫של חפצים בגדלים שונים...‬
‫- אורות ליליים מוזרים בבלם -‬
‫והם צדו אנשים.‬
‫חקרתם את זה?‬
‫כן. הייתה כוונה ברורה לפגוע באנשים,‬
‫ובמקרים מסוימים אנשים נהרגו.‬
‫שמעתי לראשונה על המקרה של קולארס‬ ‫כשהתחלתי להיכנס לנושא הזה,‬
‫בסוף שנות ה־80 ותחילת שנות ה־90.‬
‫אפילו אז זה נראה מוזר.‬
‫זה לא ממש התאים לדפוס‬ ‫של מה שידעתי על עב״מים עד אז.‬
‫קראתי כל מה שמצאתי,‬
‫אבל זה פשוט לא התאים‬ ‫למה שרואים בכל מקום אחר.‬
‫- ביתו של ג׳ורג׳ -‬
‫בהתחלה לא ממש חששתי‬ ‫מהרעיון של מבקרים חוצנים.‬
‫חשבתי שאם נוכל לאשר את זה,‬ ‫זה יהיה האירוע הכי חשוב בהיסטוריה האנושית.‬
‫ככל שהמשכתי לחקור,‬ ‫התוודעתי להיבטים אפלים יותר של התופעה.‬
‫וקולם צודק.‬
‫התקרית בקולארס, ברזיל,‬ ‫עשויה להיות החריגה מכולן.‬
‫- קורבן נוסף של ״קרני האור״ -‬
‫- ״ערפד בין־כוכבי״ פוגע רק בנשים -‬
‫בסוף שנת 1977,‬ ‫מאות אנשים לאורך נהר הטוקנטינס‬
‫הותקפו ונפצעו על ידי דברים שהגיעו מהשמיים.‬
‫דווח שכמה מהם מתו כתוצאה מהמפגשים שלהם.‬
‫תמונות של האנשים הפצועים‬ ‫התפרסמו בכל רחבי העולם.‬
‫האירוע הזה הפך‬
‫לאחת מתקריות העב״מים‬ ‫המתועדות ביותר, אבל הכי פחות מובנות,‬
‫בהיסטוריה כולה.‬
‫ברזיל נקטה במדיניות חשאית, ממש כמו פה.‬
‫טיאגו, מה שלומך?‬ ‫-בסדר, ג׳ורג׳. תודה. מה שלומך?‬
‫תודה שהקדשת לי קצת זמן.‬
‫מכל המחקר שביצעתי על קולארס‬
‫עלה שהעדים לא מדברים,‬ ‫שהאנשים שנפצעו לא מדברים.‬
‫כל זה עדיין נכון?‬
‫בעבר הם חששו שאם הם ידברו,‬ ‫משהו עלול לקרות להם.‬
‫אבל הסטיגמה משתנה מאוד,‬
‫והרבה מזה הוא בגלל‬ ‫מה שקרה בארצות הברית.‬
‫הלחץ הציבורי על הממשלה‬
‫לחשוף את כל המידע על העב״מים.‬
‫אם תגיע לשם, תוכל למצוא אנשים‬ ‫שהותקפו על ידי האורות האלה.‬
‫התופעה הזאת מתרחשת גם היום.‬
‫אתה אומר שזה קורה עכשיו?‬
‫הם רואים את אותו הדבר קורה,‬
‫והם חוששים שהדברים שקרו שם בעבר‬
‫עלולים לקרות עכשיו, בהווה.‬
‫אם זה באמת קורה גם עכשיו,‬ ‫אני חייב להגיע לשם ולחקור את העניין.‬
‫יש לי אשת קשר חדשה בעלת מומחיות רלוונטית,‬
‫וביקשתי ממנה לבוא לדבר על זה,‬ ‫ואולי גם להצטרף לחקירה שלנו.‬
‫שמי ורניס ״הטייסת״ ארמור.‬ ‫החברים שלי קוראים לי וי.‬
‫ואחרי שתי תקופות שירות בעיראק,‬
‫הפכתי לטייסת הקרב השחורה הראשונה בארה״ב.‬
‫אני לא האיש הכי חכם שיש.‬
‫אחד הפערים הרבים בהשכלה שלי‬ ‫הוא תעופה ואווירונאוטיקה.‬
‫אני לא מבין בדברים האלה.‬ ‫היא הייתה טייסת מסוקים בנחתים.‬
‫היא יודעת איך הם פועלים‬
‫ואילו סוגים אחרים של כלי טיס קיימים,‬ ‫איך נראים אורות נחיתה.‬
‫היי, וי. ברוכה הבאה.‬ ‫-ג׳ורג׳.‬
‫היא עבדה כשוטרת,‬ ‫אז היא יודעת לערוך חקירות.‬
‫היא די תותחית.‬
‫את יודעת, חקרנו את סיפור השחתת הבקר.‬
‫זה די מפחיד.‬ ‫-כן.‬
‫אבל לרוב, הם לא תוקפים בני אדם.‬ ‫אנחנו נבדוק מקרה שבו הם עשו את זה.‬
‫זה ״מבצע פראטו״.‬
‫זו חקירה בברזיל.‬
‫עשרות אנשים נכוו ממשהו כמו לייזר.‬
‫פניות פתאומיות של 90 מעלות,‬ ‫שינוי מהירות בגובה של מעל עשרה קילומטר.‬
‫אין לנו טכנולוגיה כזו.‬
‫כן, אין לנו טכנולוגיה כזו עכשיו,‬ ‫ובטח לא בזמנו, אז זה משהו אחר.‬
‫בתור טייסת צבאית,‬ ‫אנחנו מאומנים למצבים מכל הסוגים.‬
‫רגילים, לא רגילים.‬
‫- קיימברידג׳, אנגליה‬ ‫2014 -‬
‫איך מתאמנים לקראת משהו‬ ‫שמתעלה משמעותית על היכולות הטקטיות שלנו?‬
‫זה ממש מפר את חוקי הפיזיקה והאווירודינמיקה‬ ‫כפי שאנו מכירים אותם.‬
‫כדי להבין את הכוונות שלהם,‬
‫מה הם רוצים, למה הם מתעניינים בנו,‬
‫חייבים לבחון גם את הצד האפל.‬
‫זה אפל.‬
‫אז אפשר להגיע לברזיל, ולראות מה נגלה שם.‬
‫טוב, קדימה.‬
‫האם נראה שהם התכוונו לפגוע?‬
‫מה היו היכולות של הדברים האלה בשמים?‬
‫מה חיל האוויר הברזילאי גילה?‬ ‫האם הם השיגו ראיות פיזיות מוצקות?‬
‫אם הם באמת חייזרים, ואם הם חזרו, למה לשם?‬
‫למה האנשים האלה?‬
‫אני אגלה.‬
‫תרגום כתוביות: אדוה לנציאנו‬